Andrea Sansovino

Andrea dal Monte Sansovino edo Andrea Contucci del Monte San Savino (Monte San Savino, Arezzotik hurbil,  – Monte San Savino, 1529) italiar eskultorea eta arkitektoa izan zen.


Monte San Savinon eta Loreton lan egin zuen hasieran, Bramante arkitektoaren aginduei jarraituz betiere; eskulturan Leonardo da Vinciren obrak hartu zituen eredutzat: Volterrako bataiarrirako eginiko eskulturak (1502), Florentziako bataiategiko ekialdeko atearen gaineko Kristoren bataioa (1502-1505). 1505. urtean Erromara joan zen eta Santa Maria del Popolo elizan Sforzaren eta Della Rovereren hilobiak egin zituen. Aipagarria da, halaber, Loretoko Etxe-Santuko Ama Birjinaren bizitza behe-erliebea.

 Erreferentzia 

Kategoria:Italiako eskultoreak
Kategoria:Italiako arkitektoak
Kategoria:Pizkundeko eskultoreak
Kategoria:Italiako pizkundetar arkitektoak